Александр Соколов (хокук белгече)

Соколов Александр Васильевич (1825—1875) — Казан университетында гражданлык хокукы профессоры.

 Биографиясе 
Александр Васильевич Соколов 1825 елның 29 августында (1 сентябрендә)«Русский биографический словарь» указывает годом рождения — 1828-й. Казан губернасының Ядернә өязе Шемердяково авылында рухани гаиләсендә туган.

Казан руханилар семинариясендә һәм Казан университетында белем алган. 1849 елда кандидат дәрәҗәсе һәм Казан университетының юридик факультетының алтын медале белән тәмамлаганнан соң, профессор Отто  җитәкчелегендә Рим хокукында камилләштерү өчен ике елга Дерпт университетына командировкага җибәрелә, аннары тагын бер ел Санкт-Петербургта — Сенат каршында Рус суд эшләре белән таныша.

Дерпт университетында 1853 елның 23 июнендә хокук белеме магистры дәрәҗәсен алып, 1854 елның 9 июнендә Казанга кайткач, А. В. Соколов  2 октябрьдә Рим законнары тарихы буенча адъюнкт итеп билгеләнә. 1856—1857 уку елында ул шулай ук рус дәүләт законнары курсын укый, ә Казан университеты профессоры Мейков киткәннән соң, 1858 елның 24 июленнән асылда Рим хокукы кафедрасын җитәкли.  Бу кафедра буенча экстраординар профессоры вазыйфасын башкаручы итеп ул 1860 елның 30 мартында раслана, ләкин бер елдан, 1861 елның 27 февралендә гражданнар хокукы кафедрасына күчерелә.  1861 елның җәендә чит ил командировкасында була. Киләсе елның октябрендә ул гражданлык хокукы кафедрасы буенча ординар профессор вазифасын башкаручы итеп расланды. 1865—1874 елларда ул шулай ук җинаять хокукы һәм суд эшчәнлеге кафедрасында укыта. Моннан тыш, башка вазыйфаларны да башкара, ул төрле вакытта университет синдикы, юридик факультетның секретаре һәм деканы була.

Хезмәттә булганда, 1875 елның 4 (16) декабрендә вафат була.

 Искәрмәләр 

 Әдәбият 


 Биографический словарь профессоров и преподавателей Императорского Казанского университета : За сто лет (1804-1904). Ч. 1 / Под ред. заслуж. орд. проф. Н.П. Загоскина. — Казань: типо-лит. Имп. ун-та, 1904. — С. 72—73.
Төркем:Казанда вафатлар
Төркем:1875 елда вафатлар
Төркем:16 декабрь көнне вафатлар
Төркем:Ядернә өязендә туганнар
Төркем:Әлифба буенча шәхесләр
Төркем:Википедия:Викимәгълүматтан чыганак булган мәкаләләр
Төркем:1828 елда туганнар
Төркем:1825 елда туганнар
Төркем:1 сентябрь көнне туганнар